33. schôdza NR SR - 12.deň - A. dopoludnia
Dátum: 2025-04-11
Poslanec: Ledecký, Vladimír (SaS)
Druh vystúpenia: Vystúpenie v rozprave

120. Takže ešte raz, vážený pán predsedajúci, vážené kolegyne, kolegovia, zo zdrojov Európskej únie mimoriadne, naozaj mimoriadne, lebo to množstvo a ten objem peňazí, ktoré Európska únia vyčlenila na riešenie rómskej problematiky marginalizovaných rómskych komunít, je 907 miliónov, tak je to obrovský balík peňazí, ktorý, predpokladám, že tá Európska únia očakáva, že tie peniaze budú tak minuté, aby tento problém z veľkej časti, z veľkej časti zmizol. V rámci toho, tej stratégie, ktorá, ktorá bola pripravená a schválená, vznikajú postupne akčné plány. Tento akčný plán, ktorý bol schválený pred niekoľkými týždňami, bol na najbližšie tri roky. Prekvapilo ma veľmi veľa vecí v tom akčnom pláne, ale každý súdny človek, ktorý pozná tieto cifry a chcem povedať, že tento akčný plán pripravovali na úrade splnomocnenca, ktorý patrí priamo pod premiéra a neskôr ho vláda, vláda schvaľovala, tak každý, kto pozná tieto cifry, muselo ho zaujať, že prečo ten akčný plán je v hodnote 1,1 miliardy, keď my na, na tri roky, keď my na celé programovacie obdobie máme len 907 miliónov plus spolufinancovanie, spolufinancovanie ... (Nezrozumiteľne vyslovené.) rozpočtu. No keby to niekto si zobral tie cifry a na konci spočítal, tak by mu to číslo asi buchlo do očí a povedal, že kdesi je problém. Ale, ale ten, ten plán je tak neprofesionálne spracovaný, tak amatérsky spracovaný, tak nejasný, podľa mňa to bol zámer, že ešte si nedali ani tú, tú prácu spočítať to, a tým pádom nezistili, že sa sekli o viac ako 560 alebo 570 miliónov, v ďalšej rozprave presne identifikujem to číslo a poviem. Čiže my, keď schválime vládou nejaký materiál, ktorý, ktorý vlastne posielame do tej Európskej únii, kde sa odvolávame na tie európske peniaze a pri 1,1 miliarde sa sekneme o viac alebo skoro o polovičku, tak asi, asi to potvrdzuje tie moje slová, že ten materiál nie je kvalitný a presne tak my pristupujeme nielen k európskym peniazom, ale aj k riešeniu problémov, na ktoré používame európske peniaze. A tí, a tí Rómovia alebo riešenie marginalizovaných skupín je preto, preto také neefektívne, je vždy na konci. Kde vlastne z toho akčného plánu tie peniaze pôjdu? Tak ľudí, ktorých som sa pýtal, ktorí celý život sa venujú tejto problematike, ktorí si ten akčný plán naštudovali, tak naozaj mi nevedeli povedať. Keď som sledoval vyjadrenie pána splnomocnenca, tak krútil sa ako had, ale, ale tie veci, ktoré tam hovoril, tak viditeľne, viditeľne čerpal, čerpal len z brucha. Ja som včera alebo predvčerom sa dostal k materiálu, ktorý, ktorý vydal úrad vlády, kde na infožiadosť odpovedá, že uvedený materiál neexistuje v ucelenej podobe a nemá finálnu podobu. Čiže akčný plán sa schválil, ale ucelený materiál k tým jednotlivým projektom neexistuje a nemá finálnu podobu. Tak ja sa pýtam, ako sa vlastne ten akčný plán tvoril. To každý prišiel a hodil, hodil tam nejaké číslo, vymyslel si nejak tú aktivitu a teraz dodatočne to pôjdeme nejakým spôsobom napĺňať. Každý, kto robil stratégiu, každý, kto robil akčný plán, každý, kto robil nejaký projekt, presne vie, že sa to robí presne naopak. Keď sa to robí tak, tak tá, tak tá adresnosť a tá efektivita je, je nulová. Otváram túto tému, pretože marginalizované rómske komunity sú mojou témou, ktorej sa venujem, venoval som sa 22 rokov ako starosta, venoval som sa 17 rokov ako poslanec vyššieho územného celku a, samozrejme, chcem sa venovať aj tuná. Chcem upozorniť, že vôbec neberiem túto tému politicky, lebo ja keď v minulom volebnom období som rovnako upozornil na niekoľko neefektívnych čerpaní a musím povedať, že všetky sa úspešne pozastavili. Spomeniem len jedno, keď úrad splnomocnenca vlády chcel minúť 900-tisíc euro na grafiku na, chceli urobiť grafiku na Atlas rómskych komunít, ktorý existuje a vlastne potom, ako som sa stretol alebo napísal eurokomisárke potom, ako som začal túto tému medializovať a upozorňovať na veci, potom ako sa vlastne zistilo, že ani autorské práva nesedia, tak sa tie peniaze na to neminuli a minuli sa efektívnejšie, lebo sa presunuli, presunuli inam. Čiže vôbec túto tému neberiem politicky, ale beriem ju naozaj srdcovo a beriem ju tak, že keď raz sú tam určené peniaze a je to obrovský balík peňazí, tak urobme to tak, aby z toho bol nejaký dlhodobý efekt. Uvediem niekoľko konkrétnych príkladov, ktoré neskôr rozoberiem, ktoré naozaj sa chytajú, chytajú za hlavu ľudia, ktorí to počujú a pýtajú sa, že prečo, a to je 20 miliónov na mediálny rómsky dom. S touto myšlienkou vraj prišiel splnomocnenec vlády na poslednú chvíľu, ten rómsky dom podľa neoficiálnych informácií má byť v Banskej Bystrici. Pýtam sa, prečo v Banskej Bystrici, keď, keď sa pozriete na mapu rómskych osídlení, tak kolo Banskej Bystrice tie rómske osídlenia nie sú. Má byť dokonca na námestí, na námestí v Banskej Bystrici. Ale keď si pozriete bližšie ten, ten akčný pán, tak zistíte, že na ten rómsky dom tie peniaze nie sú len v tej položke rómsky dom, 20 miliónov, ale že tie peniaze idú aj na medializáciu ďalších rómskych periodík, a takisto že ten rómsky dom je financovaný len dva roky a v roku 27´ je tam položka ešte prázdna, kde určite ešte ďalšie peniaze môžu presunúť. Tak ja sa pýtam, tí ľudia v tých vylúčených rómskych komunitách budú naďalej piť vodu z potoka, tí ľudia nebudú mať kde deti poslať do škôlky, lebo fyzicky tam žiadna škôlka nie je. Budú jesť suchú stravu, lebo nemajú jedáleň, budú chodiť na dvojzmennú prevádzku, lebo nemajú dostatok priestorov na jednozmennú prevádzku, ale výrazne im pomôže ten rómsky dom za 20 miliónov plus ďalšie, ďalšie výdavky. No tak to určite nie. Ďalšia položka 60 miliónov na vysádzanie stromčekov. To konkrétne zase rozoberiem, keď, keď vám predstavím ten projekt. K tomu sa takisto pán, pán splnomocnenec nejako vyjadroval a tvrdil, že to v podstate bude skládky, čistenie a potom to sadenie stromčekov. Viete, keď, keď si pozriete fakty, keď si prečítate, čo je tam napísané, tak zistíte, že zase tie informácie len vymýšľal, ťahal z brucha a že, že vôbec to tak nemôže byť. A ďalšia položka 10,4 milióna na realizáciu informatívnych stretnutí pre sociálne podniky. Na Slovensku máme 600 sociálnych podnikov. V každom jednom kraji máme regionálne stredisko sociálneho podnikania, kde máme zamestnaných štyroch ľudí. A teraz keď si zoberiete, že na jeden kraj vychádza cca tých sto podnikov, to znamená, jeden ten človek z toho strediska regionálneho sociálneho podnikania vychádza na 25 podnikov a celý rok sa im môže venovať. Na, na kieho frasa nám treba 10,4 milióna na realizáciu informatívnych stretnutí pre sociálne podniky. Však, však tá osoba si môže zvolávať tie sociálne podniky, tých 25 sociálnych podnikov každý druhý deň a ich informovať, o čom treba, hej? A to by, to by, ešte najhoršie je to, že keď sa pozriete do toho akčného plánu, tak na tie sociálne podniky a zamestnávanie Rómov v tých sociálnych podnikoch, tých položiek je tam spústa, hej? To znamená, že celý ten akčný plán pôsobí len tak, že školenia, analýzy, všelijaké nezmyselné podpory bez, bez akejkoľvek udržateľnosti a na skutočné riešenia, na to, čo prinesie nejaký dlhodobý efekt, ide 125 miliónov. To ide na infraštruktúrne projekty. To znamená na infraštruktúru, kde naozaj, keď to skončí, tak tým ľuďom to môže pomôcť, keď budú mať vodu, kanál a tieto veci. Ale prečo z projektu, ktorý ide so spolufinancovaním viac ako jednu miliardu, len 125 miliónov ide na skutočné riešenia. Ja si to neviem vysvetliť a potom sa, lebo ľudia sa ma pýtajú, prečo tí Rómovia sú stále na tom, ako sú, keď sa toľko peňazí na nich dáva. No tak musím povedať, že doteraz sa toľko peňazí až na nich nedalo a teraz keď je taký obrovský balík peňazí na to, tak vidíte, kde končia. Oni končia u nejakých, nejakých firiem, čo ich budú školiť, čo budú nakupovať nejakú techniku, čo im budú robiť nejaký tútoring, ale v podstate tí, tí koneční prijímatelia budú po skončení toho projektu na tom tak, ako sú. Keď sa pýtali rómskeho splnomocnenca, že, že má nejaké, má nejaké, má nejaké, nejakých ľudí, MOPS-ky, hej, miestne skupiny, ktoré sa venujú poriadku, tak povedal, že, že keby mal tých peňazí viacej, tak zamestná viacej Rómov, ktorí by robili tie, tie miestne občianske hliadky. Ale si uvedomme, že keď sa pýtate starostu, že pokiaľ by mal spolufinancovať alebo platiť tie miestne občianske hliadky, či by ich dal. No nedal by ich. To znamená, skončí financovanie z Európskej únii, skončia aj miestne občianske hliadky. Ja nehovorím, že to je zlý projekt, ale si treba uvedomiť, že ani ten projekt neprinesie riešenia. Prečo to hovorím. Lebo mám pocit, že ten splnomocnenec nerozmýšľa tak, že, že tie peniaze raz skončia a my ten problém musíme posunúť dakde ďalej, musí byť viacej vyriešený, ale že rozmýšľa tak, no však zamestnáme nejakých ľudí a budeme ich z toho platiť a potom, a to je celé, a to je celé riešenie. Akože celé zle hej? No ďalšie položky tu je poradenstvo pre samostatné zárobkovo činné osoby. Vy keď chcete, aby ľudia podnikali, tak nerobte hlúposti, ako je transakčnú daň. Zhoršujete tým pravidelne podnikateľské prostredie a potom im dáte 860-tisíc Rómom, aby si zakladali, aby si zakladali živnosti a choď, však dostaneš peniaze. Však vy ste ich ukradli kde komu, zhoršili ste prostredie a teraz takýmto umelým spôsobom idete míňať peniaze. Ja viem, že vy ich miniete, ale efekt to nebude mať žiadny. 14,7 milióna na podporu samostatne zárobkovo činných osôb. 13,4 milióna na poradenské služby programu Záruky pre mladých. 11,4 milióna euro na zabezpečenie prístupu k digitálnym technológiám. Ako fasa, podporil by som to, ale keď som si konkrétne prečítal, kde to pôjde, totálna neefektivita. A tie, a to množstvo štúdií, 50-tisíc euro napríklad na štúdiu zamestnanosti marginalizovaných rómskych komunít. Preboha, úrad práce má toľko štúdií a toľko dát, že, že žiadne peniaze navyše netreba čerpať, úplne zbytočná štúdia, zbytočná. V rámci programu nájdete aj položku rozvíjanie programov na podporu zmeny zručnosti spojenej s transformáciou regiónov. Je to fond spravodlivej transformácie. Celý fond spravodlivej transformácie má 458 miliónov. Celý fond. Tento fond máme použiť na transformáciu priemyslu, ktorý sa mení, a tak to je hlavne bane v Prievidzi a okolí a potom hutnícky priemysel, čo sa týka Banskej Bystrici a Košíc. A naraz sa v tom akčnom pláne objavili tie peniaze na Rómov a ešte o desať miliónov viac, ako je celý, celý fond spravodlivej transformácie. No komu už toto do očí neudrelo, tak ja neviem, či to niekto, všetci ministri za to hlasovali. Ja neviem, či to vôbec niekto čítal, alebo či to ich ľudia sa venujú tomu, čo, čo idú hlasovať a čo idú schvaľovať. No a tam sa, tam sa tí páni, samozrejme, zmýlili o čiastku 468 miliónov. A jednoducho ten plán nemá žiadnu relevanciu pokiaľ niekto neprizná, že tých 468 miliónov je chyba, nemá žiadnu relevanciu. A že je to chyba, ukazuje, keď si pozrieme spolufinancovanie toho projektu, tak zistíme, že to spolufinancovanie je nastavené na stovky tisíc, že to bude a nie v miliónoch táto cifra, a takisto keď si pozrieme postupnosť prvý rok koľko, druhý rok koľko, tretí rok, tak tá cifra tam z toho vyskakuje, že to tak, že to tak byť nemôže. 120-2 Tak ako vy tie materiály preboha pripravujete, študujete a neskôr schvaľujete, vláda takýto materiál si dovolí schváliť a poslednú vec, ktorú by som chcel povedať, keďže sa tri mesiace nezasadalo, tak som si dal tú námahu a som obišiel de facto všetkých starostov a primátorov na Spiši, ktorí majú veľké rómske komunity a pýtal som sa ich, aké problémy ich skutočne trápia, a takisto som napísal starostom a primátorom z lokalít, kde majú veľkú rómsku komunitu, že čo potrebujú riešiť, tak viete, tá odpoveď bola taká, že pitná voda bola úplne najčastejšie. Pitná voda je najväčší problém, hej? Na tú pitnú vodu, som hovoril, že tam máme malú čiastku, lebo celá infraštruktúra v tomto pláne je 125 mil. Ďalšia vec je, sú túlavé psy a neprihlásené psy, to ich tiež trápi, tak, samozrejme, nikto tento problém nijakým spôsobom nevyrieši, alebo nerieši, nevysporiadané pozemky, v tom akčnom pláne sa len nejaká podpora, podpora na to, aby sa identifikovali tie pozemky. Samozrejme, Európska únia nedáva peniaze na to, aby sa kupovali za to pozemky, ale takisto tá cifra je malá. Ďalšia vec, čo ich trápi je dvojzmenná prevádzka v základných školách, v akčnom pláne som nenašiel nič, nič k tejto téme. Ďalej je chýbajúca materská škola, inak toto bol najčastejší problém starostov, že povedali, mám pripravený projekt v šuplíku, mám pozemok, len mám problém, lebo vyšla výzva, tá výzva sa zrušila, potom vyšla druhá výzva, neviem, či sa zrušila, či nebola kompatibilná, že do tej výzvy sa takisto tí starostovia prihlásiť nemohli, tak si predstavte, že tie deti v tej lokalite nemajú materskú škôlku. Ten starosta ma pripravený projekt, má pozemok, ale ešte ho nepodal, to znamená nie skôr ako tri roky, a to je optimistický predpoklad, môže tam byť tá materská škôlka, keď naozaj teraz sa prijme výzva, rýchlo sa vyhodnotí a tí starostovia začnú stavať a my tu ideme riešiť mediálny dom. A verte tomu, že ten mediálny dom bude prvé, čo budú robiť, lebo to je veľmi jednoduché, prenajať nejaké priestory, zamestnať si tam svojich ľudí a púšťať peniaze, kým neskončí programovacie obdobie, aby sa to mohlo minúť. Takže, takže skutočné problémy naozaj nikto nerieši. Takže pýtajte sa starostov a riešte veci, ktoré oni potrebujú a ten splnomocnenec vlády pre Rómov je tam naozaj, aby komunikoval túto tému, lebo len časť tých peňazí ide cez rómskeho splnomocnenca, ide cez ministerstvo sociálnych vecí, ministerstvo zdravotníctva tam ide malá suma a potom to ide cez ministerstvo školstva. Ale splnomocnenec vlády musí, je na úrade vlády, musí to riešiť, a preto, prosím, prehodnoťte v dobrom ten plán, naozaj odstráňte tie chyby, ktoré ste tam urobili, ktoré sú zjavné v číslach, ale hlavne dajte tam tie veci, ktoré naozaj potrebujú. Ja čakám a naozaj keď sa toho nedočkám, tak začnem komunikovať s Eurokomisiou a sa ich budem tie otázky, ktoré tuná hovorím, v podrobnej rovine pýtať a sa ich spýtam, že čo očakávajú, lebo tie očakávania na konci budú také, že peniaze budú minuté a tí Rómovia budú naďalej piť vodu z potoka, budú mať dvojzmennú prevádzku a všetky tie klasické problémy, ktoré som tu niekoľkokrát spomínal. A teraz prejdem k jednotlivým aktivitám, ktoré tu máme, takže stromčeky za 60, projekt za 60 mil. Cieľová skupina je 25 obcí, to znamená, že na jednu obec ide 2,4 mil. a cieľom toho projektu je prostredníctvom ich zamestnávania v lesnom hospodárstve riešiť oblasť zamestnanosti, prostredníctvom zamestnávania v lesnom hospodárstve. No, dneska ja mám podiel v urbariáte, chodím tam na schôdze a poznám, aké tie čísla sú, tak 30 centov stojí cena práce jedného stromčeka. Rómovia nám to chodia sadiť, my si ich zavoláme, oni posadia stromčeky, 30 centov dostane z jedného stromčeka, koľko vysadí, toľko má, sa to skontroluje. V podstate dneska už ani nikto iný na tú brigádu vám nepríde, len Rómovia. Neni s nimi žiadny problém, urobia, čo majú, robí sa to mesiac na jeseň, mesiac na jar podľa, podľa počasia. Ja sa pýtam, čo budú robiť zbytok roka, keď to má byť skutočné zamestnanie. A keď to nemá byť skutočné zamestnanie, tak prečo ideme dávať 60 mil. Pokiaľ by sme to dali na tie stromčeky, tak musíme vysadiť 200 mil. stromčekov. Štátne lesy sadia ročne asi 16 mil. stromčekov. To znamená, že kde tie stromčeky budeme ako sadiť alebo kde je tá vata, kto z toho zoberie tie peniaze? A keď aj pán splnomocnenec z brucha vyťahoval nejaké akože situácie, čo sa bude robiť, tak ja vidím, že tu sú partner toho projektu Lesy Slovenskej republiky a Vojenské lesy, to znamená naozaj je to na to, aby chodili do tých lesov a sadili tie stromčeky. A ja sa pýtam, nebude tých 60 mil. chýbať pri skutočnom riešení tých problémov, ktoré majú? Ako to pomôže v konečnom dôsledku tých Rómov, že sa tam tie stromčeky v lese zasadia. Nemali by sme miesto tých sadení stromčekov radšej to použiť naozaj na výstavbu materských škôlok? Alebo na výstavbu základných škôl, aby mohli chodiť na dennú prevádzku, alebo na výstavbu jedální, aby dostali teplé jedlo, tak jak všetky ostatné deti? Ďalší projekt tu mám, školenie proti rasizmu. Školenie v protirómskom rasizme pre štátnych zamestnancov, úradníkov miestnej správy a samosprávy, tak ako my si ideme vyčerpať peniaze z Európskej únie, aby sme školili vlastných úradníkov. No jednoducho ho tam nezamestnám, keď nemá tieto danosti. To ako sa robí výberové konanie? A tu my si zavoláme Bombica, dovezieme ho na lietadle, ktorý je najväčší rasista na Slovensku a ktorý to prezentuje bez najväčších problémov, my ho zastupujeme, my ho pomaly ubytujeme, my ho voláme na vlastné akcie tam, pomaly na čestné miesto usádzame, a potom ideme robiť školenia pre štátnych zamestnancov, aby viete, my sme to až tak vážne nemysleli, to naozaj s tým, hlavne že sú na to peniaze z Európskej únie a hlavne že sa na tom niekto obohatí. Školenie, zorganizovanie školení v oblasti udržateľného rozvoja odpadového hospodárstva. Tiež si myslím, že odpadové hospodárstvo by sa malo riešiť z iných peňazí ako z peňazí určených na riešenie problémov MRK. Program podpora projektov na dobudovanie prístupu k pitnej vode, dobudovanie základnej technickej infraštruktúry, tak na to je tu 98 mil. Môj brat je starosta v jednej obci a má asi, je to taká priemerná veľkostná obec a robil teraz kanalizáciu a viem, že tá kanalizácia ho vyšla na 12 mil. euro. Takže viete si predstaviť, že za 98 mil., koľko urobíme, teraz je taký úzus, že keď sa robí kanalizácia alebo vodovod pre komunitu, v ktorej žije rómska a vylúčená komunita, tak sa zároveň musí robiť aj pre celú obec. To znamená, že naozaj sa realizuje celá obec, čiže za tých 98 mil. mi vychádza, že tak 10 takých stredných obcí by sa mohlo urobiť, čo je strašne málo. Miliardu rozdeľujeme a 98 mil. len na problém, ktorý sa nás naozaj bytostne dotýka. Rómsky mediálny dom, spomínal som zase upozornenie, že na rok 2027 ešte nemá rozpočet, to znamená buď je to o to viac, nehovoriac o tom, že v tom akčnom pláne sú financované aktivity iných printových a ďalších médií, ktoré sú s rómskou tématikou a s Rómami spojené, čiže dajme im peniaze, ale nie takú obrovskú čiastku, podporme tých, čo fungujú a nevytvárajme niečo umelé, nové, len aby mal niekto léno pre svojich známych, príbuzných, alebo iných ľudí v regióne, v ktorom žije. Realizovať pilotný štipendijný program vrátane mentorskej podpory žiakov z MRK. Ja som si povedal, že toto je super, že toto je naozaj vhodné, ale zase ľudia, ktorí predtým sa venovali presne tomu projektu a videli prípravu toho projektu, myslím, že aj tuná kolega kritizoval, že veľká, značná časť tých zdrojov ide na prevádzku toho projektu a výrazne menej zdrojov, alebo málo zdrojov ide pre samotných žiakov pre MRK. No toto je zaujímavé, vytvoriť a implementovať rámcový manuál desegregácie pre školy a zriaďovateľov. Cena tu neni určená, lebo to som ešte nepovedal, že je veľa položiek, kde cena ešte nie je započítaná, predpokladám, že v tom ďalšom akčnom pláne už tá cena tam bude, ale my nemáme manuál na desegregáciu pre školy a zriaďovateľov? A keď ho nemáme, my ho nevieme vytvoriť na ministerstvách bez toho, aby sme čerpali peniaze z tohto zdroja, ktorý je určený primárne na riešenie primárnych, problémov? To nemyslíte vážne! Tu kde sa človek pozrie, každý chce niečo urvať z toho, len aby sa to nejak okrajovo dotýkalo a aby sme tie peniaze nejakým spôsobom odtiaľ vyčerpali. Realizovať desegregačné projekty na základnom stupni vzdelávania, tak na to tu máme 238 tis. na jednu školu, dokopy 6,9 mil. euro. No, viete na to, že má byť 20 škôl, na jednu školu 238 tis., tak ja sa pýtam, to ako budú vyzerať tie desegregačné projekty, jako chcem vidieť detaily, ale ich nevidím, lebo nikto mi ich nevie povedať, ako napísali z úradu vlády, tie projekty ešte sú v procese prípravy. Ale už vedia sumu, už vedia, koľko bude cieľová skupina, už presne vedia sumu, koľko miliónov na to minú. Vypracovanie štandardov desegregácie a uplatnenie na školách. Takisto nič také neexistuje? To doteraz nemáme žiadne štandardy? A keď ich máme, tak to treba prepracovať, a to je jedno, či ich máme, či sa budú robiť nanovo. Nemyslím si, že na to by sme mali čerpať navyše peniaze z tohto zdroja. Pripraviť, overiť a zaviesť systém zberu údajov o počte rómskych detí v materských školách a rómskych žiakov v základných školách a stredných školách. To naozaj to nemyslíte vážne toto. Lebo ja keď to dám môjmu asistentovi urobiť, tak on vám za 48 hodín toto všetko dá. Ani korunu navyše, navyše za to nebude chcieť. Ja, zadarmo vám to urobíme a dovolím si tvrdiť, že máme také skúsenosti, že v oveľa vyššej kvalite to bude, ako ste to schopní, zase za peniaze, aktivita bude súčasťou rozpočtu, ešte to tu nie je udané, že koľko to bude stáť. To nemyslíte vážne! Vy si chcete ukradnúť peniaze na riešenie marginalizovaných rómskych komunít na ministerstvo pre svojich ľudí, ktorých platíte, na takúto maličkosť. Podporiť vedecko-výskumné a vzdelávacie aktivity v oblasti jazyka, boja proti extrémizmu, rasizmu a intolerancii. To je Bombic 2. Fond spravodlivej transformácie, fond spravodlivej transformácie som sa vyjadroval, že tam sa sekli v čísle o niekoľko stoviek miliónov, takže dúfam, že si to priznajú, lebo keď už toto si nepriznajú, čo je jasne na papieri, zo spolufinancovania, zo všetkého to vychádza, tak ja už neviem potom, aký dôkaz treba, aký dôkaz treba priniesť. Poskytovanie integrovaných informačných poradenských služieb pre mladých Rómov za 13,49 mil. a bude to v 20 okresoch, tá aktivita realizovaná. Tiež by som rád vedel podrobnosti, tiež by som rád vedel podrobnosti, lebo 13,49 mil. je veľmi zaujímavé číslo. Posúdenie možností efektívnejšieho nastavenia fungovania aktivácie vrátane aktivačných prác. Tak my ideme čerpať peniaze z MRK na posúdenie možnosti efektívnejšieho nastavenia fungovania aktivačných prác. Po prvé, aktivačné práce nerobia len Rómovia. Po druhé, teraz máme zákon v prvom čítaní, za chvíľu bude v druhom, kde celý systém meníme. Načo nám to bude, keď my teraz prijímame zákon. Tak dobre, zákon budeme prijímať o polroka, medzitým to pripravíme a vieme potom ten zákon nejakým spôsobom pripraviť tak, aby, aby nám to s tými vyšlo. Načo je to dobré, keď teraz meníme zákon? Čo jak urobíme tu, jak urobíme to posúdenie, potom budeme ho meniť zase? No nie, to sú zase len zbytočne vyhodené, niekto to tam hodil a proste skasíruje si za nejakú štúdiu nejaké peniaze.